Downloaded from YTS.MX
Official YIFY movies site: YTS.MX
Narinig na ba ninyong
ang bawat pagsubok ng tao na mula sa mga banal na nilalang
ay may dahilan?
Kaya lang, komplikado kasi ito para maintindihan ng ordinaryong tao.
WORATHEPANANT
Gaya halimbawa ng mangyayari sa babaeng ito.
Mula sa una kong pagtuntong sa mansiyon ng lolo ko sa talampakan,
alam ko na agad kung para saan ang buhay ko.
MESA
Magma-masters ako sa curatorial management sa ibang bansa.
Pagbalik ko, pasisikatin ko itong museum.
Dear Diyosa ng Pulang Ribbon,
sana tuparin mo ang hiling ko.
ANG MUSEUM KO
Kahit marami-rami nang na-donate sa National Museum,
marami pa ring natirang mga treasure ni Lolo.
Para namang nasasayangan akong
nakatago lang ang mga 'yon sa bodega ng mansiyon.
220 TAONG UGNAYAN NG THAILAND AT CHINLIN
Magandang umaga, Mahal na Ginoo.
Magandang umaga, Mesa.
Nakukuwento ka sa akin lagi ng mama ko.
Ang bait naman.
Welcome po sa Worathepanant Museum.
Masayang makadalaw muli makalipas ang maraming taon.
Sige, dito po tayo.
Habambuhay lang na magpapaulit-ulit ang kasaysayan
kung hindi tayo matututo sa mga naganap.
Mismo.
Tinuro rin sa atin ng kasaysayan
na di tayo mag-isang pinanganak sa mundo.
Pero tayo ay mga sinulid ng telang
magkakasamang hinabi mula sa nakaraan.
Konektado at nakabigkis ang mga lugar at tao.
Parang mga hiblang hindi tahasang mahihiwa-hiwalay sa isa't isa.
Ay.
Mesa.
Hello, Ben.
Papa! Mama! Di n'yo sinabing darating kayo.
-Hello, mam. Hello, sir. -Hello, Ben.
Wow, napakaganda ng anak ko.
Mana ako sa 'yo, Mama.
Wow, tingnan mo nga naman.
Ano'ng tingin mo, Ben? Sa unang exhibit ng star student mo.
Ano'ng grade?
A++.
Di na bababa pa.
Siyempre, anak ko 'yan.
Di ka na siguro mag-aalala niyan pag mag-aaral ka na sa France.
Ay, opo.
Siyanga pala, Mesa. Di ako makakapunta sa grand opening bukas.
Kinukulit kasi ako ng Sheikh na dumalo sa kasal ng anak niya.
Okay lang po.
Kayang-kaya ko na 'to. Walang problema.
Alam kong kayang-kaya mo nga.
Siyanga pala,
'yong Chinlin ambassador ang magbubukas ng event bukas.
Dapat maayos ang lahat.
-Opo, mam. Noted po. -Walang mga mali.
Mesa.
Sundan mo 'ko.
Ano 'yon?
Maayos na itong cabinet.
Pero 'yong nando'n…
300.
Para sa A++ na grade.
Oh, ayan.
Gaya ng dati.
Maraming salamat.
At saka…
pwede po akong mapagbigyan sa isa pang hiling?
Pangarap ko 'yong tunay na pag-ibig
at magpakasal na suot ang magandang gown.
'Yong papakasalan ko naman, sana mabuti siyang lalaki.
Di naman kailangang guwapo. Di mahalaga sa 'kin ang itsura.
-Tutok at pili na, babe. -Wow.
Sana may ganyan din ako.
Maraming salamat, Cherry.
Sa isang buwan na ang kasal pero wala pang handa.
Kundi dahil sa 'yo, nabulilyaso na 'ko.
Ikinatutuwa ko ito.
Kung okay na, magkita na lang tayo bukas, babe.
Okay, sige.
Kung magkakatotoo lahat ng pangarap ko, magiging pinakamasayang tao na 'ko.
Wala na 'kong mahihiling pa.
SAME DAY WITH SOMEONE
Hi.
-Uy, okay ka lang? -Lekat, yari ako.
Kumusta ang likod mo? Ipaospital na natin?
Sige na.
Uy, kumusta, bunso?
Ingatan lang po natin si bunso, ha.
Uy, si Mama.
Hello, kumusta?
Medyo puyat. Nag-breakfast na.
Nasaayos ko na'ng chakra energy ko bago umalis ng bahay.
Naku, ang batang ito.
Alam kong itatanong mo 'yan kaya sinagot ko na.
Ingatan mo'ng sarili mo, ha?
Opo, mam.
Ay, sorry.
Nakababa 'yong kickstand!
Okay. Salamat, ha.
Magandang umaga.
Mag-milk tea tayo?
Tara.
SAN SAMPAN BRIDGE
DIYOSA NG PULANG RIBBON SHRINE
Hello.
Pagdating lagi ng 8.8, ang dami mong delivery.
Naka-add to cart na kasi ang mga 'yan
para isang orderan na lang
gamit ang maraming voucher.
Ay, Ning, mag-mala hotpot tayo mamaya.
Palibre ko sa team sa masipag na pagtrabaho sa Chinlin event.
Okay?
Sawa na 'ko sa hotpot. Mas gusto ko 'yong may set menu.
Sige. Daan tayo doon sa paborito ko.
Meron silang panga ng tuna ngayon.
-Pero dapat magpa-reserve… -Teka, Mesa.
Biro lang 'yon.
Okay 'yong hotpot.
Masarap din naman ang salmon belly.
Sigurado ka?
Sayang.
Okay.
Mesa.
Oh?
Pwedeng magtanong?
Matagumpay mong nagawang museum itong mansiyon n'yo.
May sarili ka nang exhibit.
Kasal mo na sa isang buwan.
Ano ba'ng pakiramdam ng nasa 'yo na ang lahat ng gusto mo?
Di naman gano'n kabongga, Ning.
Noong bata ako, humiling ako sa Diyosa ng Pulang Ribbon.
Akala ko, masaya ang buhay pag nasunod na ang lahat ng gusto ko.
Pero pagtanda ko,
nakita kong di pala makatotohanan ang buhay na nag-uumapaw sa saya.
-Gano'n? -Oo.
Lahat tayo ay may mga araw na maganda at masama, di ba?
Gano'n talaga ang buhay.
Di naman nagkakaiba ang buhay mo sa buhay ko.
Di ba?
Kung inalagaan mo rin ang mga ex mo gaya ng pag-alaga mo sa mga artifact,
mas okay sana, eh.
Alam mo,
kung masipag ang team ko kaysa madada, okay sana 'yon.
-Grabe, ang taray no'n. -Sobrang taray.
Sana ang pagpunta mong France para makapag-aral pa
ay maging maayos at walang maging sabit.
Para sa 'yo.
Halata naman.
Na di ka makapaghintay na palitan ako bilang boss.
Naku ha, hindi naman sa gano'n.
Baka di lang halata pero tumatarak sa puso ko 'yan, ha.
Pag may humawak sa 'kin ngayon—
Tandaan n'yo, ha.
Wag kalimutan ang lahat ng turo ko sa inyo.
Dinanas ng bawat artifact dito ang paglipas ng panahon.
Marupok sila.
Baka mawasak sila anumang oras.
Dapat natin silang alagaang mabuti.
KITAKITS MAMAYA
Bantayan n'yo sila. Iiwan ko ito sa inyo.
Oras na para makita
ang katangi-tanging pamana ng kultura ng Chinlin!
Ta-da!
ANG SIRISILA STONE
Ang pambansang yaman, crispy liempo?
Ang weirdo.
-Wala kang ideya. -Alam mo ba'ng pinagsasasabi mo?
Ito ang Sirisila Stone.
Kasinghalaga ito ng Bangkok City Pillar Shrine.
Mukha kasing crispy liempo.
Sahugan natin ng basil at sili tapos may pritong itlog. Sarap.
Wag n'yong bastusin ang Sirisila Stone.
Oo nga.
Napagdaanan kaya ng batong ito
ang Warring States Period at apat na civil war
at dalawang World War, pati Cold War.
Simbolo ito ng napakagaling na sinaunang sibilisasyon ng Chinlin.
Oh, kayo, ha.
Wag kayong matataranta.
Ilang beses tayong nagpraktis sa pag-welcome sa ambassador.
Tiyak kong magiging maayos ang lahat ngayon.
Para akong nasa inang bayan ko ulit pag tinitingnan ko 'yan.
Sige po.
Magaling.
Kitang-kita ko ang dedikasyon at sipag ninyong lahat.
Ang pamilya ko
ay tuwang-tuwang matanggap ang karangalang ito mula sa Chinlin.
Wow.
Madalas nga pong bumiyahe sa Chinlin ang mga magulang ko.
-Wow. -Lagi nilang sinasabi ito.
Para na raw nilang pangalawang tahanan ang Chinlin.
Kung gano'n, pakisabi ito sa tatay mo.
Gagawin namin ang lahat para suportahan ang Worathepanant business empire.
Karangalan po namin ito.
Nagustuhan mo ba?
Ay, opo.
Malakas ang magandang energy nitong ramdam ko kahit sa malayo.
-Salamat. -Salamat.
Ang sarap ng lunch natin.
Ano na nga ang tawag?
Ewan ko.
"Crispy liempo." 'Yon nga.
Ayos!
ASAL SA MUSEUM
Astig nito, 'no?
-Dito tayo. -Liliko.
-Nandito na tayo. -Heto na.
-Dito na tayo, 'no? -Tingnan natin.
-Tama, dapat makita ko 'yon. -Pinakasikat 'to, di ba?
-Sige, tara. -Okay.
Pagkatapos, saan tayo?
Sa lugar na gusto natin.
Nasa amin ang datos.
Okay, mahusay.
Ang ganda naman ng lugar na 'to.
-Excuse lang… -Ano'ng problema?
Wag mong basta kunin 'yan.
-Kalma lang ho. -Ayoko nga.
-May problema? -Eh di ko nakita 'yong sign n'yo.
Wow.
Gusto ko 'to!
BAWAL HAWAKAN
Gusto ko 'to!
Uubusin ko muna ang ice cream.
Ayokong mag-Ingles.
Sorry. Sorry, bawal hawakan.
Bawal hawakan.
Bawal…
-Hello! -Ha? Naku po.
-Ayos lang ang lahat. -Diyos ko.
Wala. Tara.
Pero teka…
Diyos ko.
Ped, ako na'ng bahala sa kanya.
Hello.
Kailangan mo ng tulong?
Hanapin natin ang magulang mo?
Alis d'yan, laking ulo! Bitawan mo 'ko!
Ano'ng nangyayari?
Ang mahalagang yaman
ng bansa naming
may 800 taong kasaysayan
ay kalunos-lunos na nasira lang dito!
Takbo na tayo.
Gulo 'to. Tara na.
May emergency sa Chinlin Exhibit. Magpadala agad ng backup.
Ano…
Ako ang namamahala.
Kasalanan ko ito.
Di ito palalampasin ng Chinlin.
Lintik!
Ang nabiyak na Sirisila Stone na ngayon
ang nangungunang trending topic.
Hindi nga. Kasalanan ko ang lahat.
Nagbabaga ang usap-usapan sa social media.
Maraming salamat.
Binabatikos ngayon ang Thailand.
Baka magdulot ang insidente ng hidwaan
sa relasyon ng Thailand at Chinlin.
Sinabi ko na sa tatay mo.
Babalik siya bukas para asikasuhin ito.
Asikasuhin?
Ano pa'ng magagawa niya?
Napakahalaga nitong bato nila.
Di yata 'yan mababayaran kahit ibenta lahat ng ari-arian namin.
Tapos may mga business pa kami sa Chinlin.
Paano na ang mga 'yon?
Uy, umuwi ka kaya muna at magpahinga?
Makinig kayong lahat.
Uwi muna tayo.
Magpahinga muna kayo.
Bukas na natin ito asikasuhin, ha?
-Sige. -Sige.
Di ba lilipad ka na papuntang France bukas?
Dahil sa nangyaring ito,
di muna ako makakaalis.
Mesa.
Uy, babe.
Hello.
Heto oh, congrats sa exhibit mo.
-Wow. -At sorry din.
Kasi…
matagal ko nang pinag-iisipan 'to.
Ano 'yon?
Mag-break na tayo.
-Ha? -Ha?
Ha?
Teka, ano'ng ibig mong sabihin? Di ko makuha.
Mesa, bitawan mo 'ko.
Tul.
Ano'ng nangyayari?
Pwedeng saka na 'yan? Nagmamakaawa ako.
Mesa, makinig ka.
Wala ka namang ginawang mali.
Ako ang may mali.
Kasalanan ko 'to.
Okay?
Ano? Teka lang.
Hoy.
-Teka. -Ben.
Sabi nila,
pag may masamang nangyari,
marami pang susunod dito.
Tama nga 'yon.
Alam mo, Ben,
ito na nga ang pinakamasamang araw sa buhay ko.
Wag mong piliting ngumiti.
Mababaliw din ang sinumang dumaan sa pinagdaanan mo.
Ginawa mo'ng makakaya mo.
Uy.
Awat na.
-Ben. -Mesa, awat na.
-Mesa. -Ben!
Tama na 'yan.
Lasing na lasing ka na.
Akin na 'to.
Tapos 'yong kay Tul pa.
Di ko maintindihan ang nangyari. May nagawa ba 'kong mali?
Mesa, wag mo siyang pag-aksayahan ng oras.
Ba't mo pa inaalam kung may nagawa kang mali?
Di pa kasi siya nagri-reply, eh.
Tingnan mo.
Alam mo bang
ikakasal na dapat kami ni Tul sa isang buwan.
Uminom na nga 'ko ng mapait na panghanda mula sa tradisyonal na Chinese na doktor.
Tinuruan na niya 'ko ng posisyon sa kamang babae ang magiging anak
at posisyong lalaki ang magiging anak.
Ayokong dumating ang bukas.
Ano'ng gagawin ko?
Ganito, Mesa.
-Makinig ka. -Ang diyosa.
Diyosa.
Ang Diyosa ng Pulang Ribbon!
Diyosa!
Namo tassa bhagavato.
Sa ngalan ng Ama, ng Anak, at ng Espiritu Santo.
Nammo taisue taipui kewkow kewlung.
Sobra kang naging mapagbigay at pinagbigyan mo lahat ng hiling ko
pero sinira ko naman ang lahat.
Dapat na 'kong mamatay.
Diyosa,
sige na.
-Isa pang tsansa. -Nabaliw na.
Di ko na sisirain sa susunod. Okay?
-Lasing ka na. Tulog na. -Okay?
-Hoy Ben, di ako lasing. -Lasing ka.
Bitaw na.
Pakiusap, magandang Diyosa ng Ribbon.
Mesa, uwi na. Ipagmamaneho kita.
-Ayoko, Ben. -Lango ka na.
-Hindi, ayokong umalis! -Tara, hatid na kita.
-Ben! -Hoy!
Diyosa.
FRI, AUG 8
August 8?
Ang lahat 'yon ay…
panaginip lang?
Panaginip lang 'yon.
Hi.
-Uy. -Lekat, yari ako.
-Okay ka lang? -Kumusta ang likod mo?
Ha?
Hello, anak. Kumusta? Nag-breakfast ka na ba?
Nasaayos mo na ba ng tunog ang chakra energy mo?
Mama, dumaan na sa harap ko dati itong maliit na bayawak.
Anak, nasosobrahan ka na ba sa pagtatrabaho?
Nakawalong oras ka ba ng tulog gaya ng bilin ko?
Bawasan mo ang trabaho, ha?
Magrelaks ka rin naman o magbakasyon minsan.
Pagdating lagi ng 8.8, ang dami mong delivery.
Mag-mala hotpot tayo ngayon. Palibre ko.
Sawa na 'ko sa hotpot. Mas gusto ko 'yong may set menu.
Sige.
Daan tayo doon sa paborito ko.
Meron silang panga ng tuna ngayon.
Mesa, biro lang 'yon.
Okay 'yong hotpot.
Sandali.
Kasi kasingsarap din ng salmon belly ang panga ng tuna, tama?
Ba't mo alam 'yong sasabihin ko?
Alis muna 'ko, Ning.
Ha? Saan ka pupunta?
Ba't ganyan siya?
Pag-alis ko, wag kalimutan ang lahat ng turo ko sa inyo.
Tandaan n'yo.
Dinanas ng bawat artifact dito ang paglipas ng panahon.
Marupok sila. Baka mawasak sila anumang oras.
KITAKITS MAMAYA
Malinaw?
Huy, Ben.
Dala nila ang cabinet at staff nila ang nagbuo nito.
MGA INSTRUKSIYON SA PAGBUO
Okay na siguro 'yan.
Sigurado ka?
Siguradong-sigurado?
Tiningnan mong mabuti?
Ha?
Uy, may rules kasi 'yan.
Kung gusto nating iurong o ayusin ang cabinet, staff dapat nila ang gumawa.
Bawal nating galawin.
Alam mo 'yang rule.
Oh.
Para akong nasa inang bayan ko ulit.
Mahusay at magaling.
Kitang-kita ko ang dedikasyon at sipag ninyong lahat.
Para saan 'yang batuta?
Ah, pinoprotektahan ko lang ng buhay ko ang Sirisila Stone.
Magaling!
Opo, sir.
Kakaiba ang mga kilos ni Mesa ngayon.
Oo nga.
-Uy oh, lumiliko. -Tigil ka muna rito.
-Wow. -Ang astig ng lugar na 'to.
-Tingnan mo, ang ganda. -Wow, pula…
Heto na ang mga kontrabida.
Scarlet red pa lahat, hanep.
Bawal kayo rito.
Ano'ng problema mo? Baliw ka ba? Bata lang 'yan.
-Idedemanda kita. -Di pa 'ko natrato nang ganito.
Tahimik!
Ilabas n'yo na ang pamilyang 'to.
-Ano raw? -Sorry.
Ano raw?
-Sorry. -Bitaw! Bitawan mo ang anak ko!
-Sige, aalis na 'ko. -Sorry.
-Sorry.
Mesa, ano'ng nangyayari?
Tungkol saan ba 'yon?
Kaligtasan muna, sir.
Mabuti.
Nakita mo 'yon? Alam mo, parang di talaga 'ko welcome dito.
Tumabi nga kayo!
Buwisit. Anong klaseng lugar 'to?
Ano'ng problema nila?
Ano'ng nangyari?
Wala 'kong paki.
Tara, magsaya muna tayo. Basta mula rito…
Mag-eeroplano ba tayo o tren?
Mula rito?
Pero di ba, mukha kasing malaki.
Gaano katagal ang biyahe mula rito hanggang dito?
Huwag.
Ako ang namamahala.
Kasalanan ko ito.
Di ito palalampasin ng Chinlin.
Nanloloko ba kayo?
Baba ang kamay.
Kundi, sasapakin ko kayo.
Mga gago, pinagtatawanan ako.
Kamahalan.
Kamahalan…
Mesa.
Congrats sa exhibit.
Ah… Salamat.
At…
Sorry din.
Mag-break na tayo.
-Ha? -Ha?
Ito pala ay…
hindi panaginip.
Uy, Mesa.
Sa pangatlong beses na pagdating ng August 8…
determinado si Mesa na makaraos sa araw nang di nasasaktan.
MAMA
Eto'ng sa 'yo!
Hindi pa rin niya naiintindihan ang sitwasyon.
Akala niya, chemical imbalance lang ito sa utak
o trahedyang pinaparanas sa bansa.
Ayos!
Kumpirmado na ang identidad ng namatay.
Siya ay si Lalita Patnon.
Nag-aaway sila ng boyfriend niya sa tulay at nahulog siya.
Susunod ang pinakabagong update sa nasirang Sirisila Stone.
SAN SAMPAN BRIDGE
Ayos!
Ayokong… matulog.
FRI, AUG 8
Ay, ano ba 'to?
Anong meron?
Sige na, pahingi ng isa pang tsansa. Di ko na sisirain sa susunod.
Diyosa.
AUGUST 8, IKA-4 NA BESES
Diyosa, yumuyuko ako para humingi ng tawad
at maluwag na tanggapin ang anumang biyayang bigay mo.
Salamat po sa espesyal na pagpapabor mo sa akin.
Hindi na po kita susukahan ulit, diyosa.
Huwag!
AUGUST 8, IKA-4 NA BESES
AUGUST 8, IKA-5 BESES
AUGUST 8, IKA-6 NA BESES
Di bale. Subok ulit.
AUGUST 8, IKA-6 NA BESES
AUGUST 8, IKA-7 BESES
AUGUST 8, IKA-8 BESES
BUNSO
Kumusta?
Ben, kailan mo ihahatid dito sina Jomjom at Jimjoom?
Flight mo na bukas, di ba?
Alam ko. Ihahatid ko sila mamaya.
Handa ka na nga ba?
Tapos ka nang mag-impake?
Kailangan mo ng tulong?
Di na. Naka-impake na 'ko. Pwede na nga 'kong dumiretso sa airport.
Tigilan mo nga, Ben. Nag-aalala ako sa 'yo.
Boss mo ang magbabayad niyan. Bihirang dumating ang ganyang pagkakataon.
Ano 'yon, Mesa?
Ang aga mo.
Ano?
May dadaang pink na teddy bear sa motor. Three, two, one.
May magyayakapang magjowang LGBTQIA2S+. Three, two, one.
May dadaang nakamotor na nalimutang itaas ang kickstand niya. Three, two, one.
Nakababa 'yong kickstand!
Okay. Salamat, ha.
Ano ba 'to?
Pang-content ba 'to?
PORK, CHICKEN, SHRIMP, SQUID MGA PALUTONG ULAM
Isang crispy liempo nga na may basil.
Ubos na.
Putragis!
Ha? Dabogero.
Ano'ng tinitingin-tingin n'yo?
Mga plantilla? Mamantika ang mga bibig.
Sarap na sarap sa crispy liempo ko?
Hoy.
Okay.
Uulitin ko lang.
Nagising ka noong August 8 nang walong beses na?
Tuloy lang ang mga tao.
Di nila alam na naka-loop sila. Pero ikaw, alam mo?
Tama.
Crispy liempo n'yong may basil.
Salamat.
Matulog ka man, maidlip, matulala, o mahimatay,
nagigising ka lagi ng 6 a.m. ngayong araw.
Kasi pinapaayos sa 'yo ng diyosa ang mga pagkakamali mo.
Ngayon, di dapat mabiyak ang bato.
Oo, di dapat mabiyak.
At di dapat makipag-break si Tul.
Tama. Di niya dapat gawin 'yon.
Matagal-tagal kong sinubukang mag-isang lutasin ito.
Pero palpak, eh.
Kaya naisip ko, dapat may kasama akong tatapos ng misyon.
Protektahan ang crispy liempo at si Tul.
Ano?
'Yang hawak mo.
Hoy.
Nasasanay ka na. Basurera ka ba?
Baka kasi hanginin. Makalat.
Hirap maghanap ng basurahan.
Basurahan.
At isa pa pala.
'Yong lalaking nakipag-break sa 'yo. Ba't mo pa kinukulit?
Ben,
di lang ito sa pagitan ng lalaki at babae.
Tungkol din ito sa international relations.
Di natin basta pinagtatalunan…
ang isang bloke ng crispy liempo, Ben.
Hindi 'yon crispy liempo. Ito ang crispy liempo.
Ano'ng gagawin ko?
Salamat.
Ayos na, Ben.
Magaling, Ped. Tiyaking di makakapasok 'yang pamilya.
Uy, 'yong maleta nga pala?
Naitago n'yo na ba?
Akyat tayo.
Dala mo'ng sapatos mo, 'no? Di pa rin ako makapagpasya.
-Bawal pumasok. -Buwisit ito, ha.
Mga bastos! Mga di sibilisado!
Grabe, buwisit.
Di ito palalampasin ng Chinlin.
PALPAK
Una sa lahat,
simulan natin sa pagbabalik ng magagandang alaala namin ni Tul.
Exhibit ito ng love story natin.
Tingnan mo ang blangkong frame.
Bakante sa ngayon kasi para sa parating nating photo 'yan.
-Mesa, sorry. -Ba't naman?
-Mag-break na tayo. -Ha?
Bakit?
Dadramahan ko na.
Magiging meme ito!
MAHAL KO SI TUL
Sorry kung ngayon ko 'to sasabihin.
Mag-break na tayo.
Pero babe…
Okay lang.
Magiging ngayon pa rin naman ang bukas.
Akin na'ng bayad ko!
Oh, Mama?
Medyo puyat. Nag-breakfast na.
Nasaayos na'ng chakra energy ko. Ibababa ko na, ha.
Sorry. Okay ka lang?
Ayos lang ako.
Di ito palalampasin ng Chinlin.
PALPAK
Mesa, sorry kung ngayon ko 'to sasabihin.
Mag-break na tayo.
Kailangan kong matulog.
Mesa, sorry.
"Ngayon ko 'to sasabihin. Kasalanan ko 'to.
"Mag-break na tayo."
Tama.
Paano niya nalaman?
Hanggang ngayon, walang gumana sa mga plano.
Iibahin ko nga ang gagawin.
Ngayon naman, magpapakalayo ako para di makipag-break si Tul.
Gaano kalayo?
Hello, Mr. Hong.
Ha? Mr. Hong?
Pakibaba ang hagdan.
Salamat, Mr. Hong.
Ha?
Mesa.
Di ka talaga susuko, 'no?
Sorry na.
Kailangan kong sabihin 'to sa 'yo ngayon.
Mesa, kasalanan ko 'to.
Mag-break na tayo.
Sige!
Oo na nga.
Babay, Mesa.
Anuman ang mangyari, nahahanap ka ni Tul para tapusin ang relasyon n'yo.
Teka.
Ang Sirisila Stone.
Nabibiyak ito lagi anumang pagprotekta ang gawin natin?
Baka naman mali ang basa ko sa intensiyon ng diyosa.
Parang sinulat na ng tadhana ang lahat.
At naniniwala ka talaga sa lahat ng sabihin ko.
Lagi kang nakikinig at tumutulong sa 'kin.
Kung mabaligtad tayo at ako ang kinuwentuhan mo nito,
hinding-hindi kita paniniwalaan at tutulungan.
Eh napahamak ka at nagpatulong sa 'kin.
Tumulong ako.
Gano'n lang 'yon kasimple.
At isa pa pala.
Mayaman ka kasing may pagka-weirdo.
Kaya kung may mga kakatwa kang kaganapan,
di na nakakagulat.
Mayaman akong may pagka-weirdo?
Normal na babae lang ako.
-Weirdo. -Normal.
-Weirdo. -Normal…
-Hoy! Wag! -Hoy!
'Sensiya na.
Nasaktan ka?
Hoy.
Ba't ganyan ang mukha mo?
Tinamaan ka?
Saan ka tinamaan?
Hindi, wala.
Ayos ako.
Normal. Ayos lahat.
Kontrolado ang lahat.
Alis muna 'ko. Babay.
Tama 'yon.
Sa buong buhay ni Mesa,
ipinagmamalaki siya ng mga magulang niya.
Wala siyang nagawang anumang imoral at di nasangkot sa anumang iskandalo.
Dapat malutas na agad ang nakakabaliw na sitwasyong ito.
Uy, Tul.
CONGRATS
Babe.
Ba't ang aga mong narito? Nagpi-flex lang ako ng muscle.
-Tul. -Oh?
Isip ako nang isip ng mga gimik para di tayo mag-break.
Pero may isa pang paraang
di ko pa nasusubukan.
Ito ay ang makipagtapatan sa 'yo kung ano'ng nangyari.
Nakapagdesisyon na 'ko.
Laging ikaw ang pipiliin ko.
Basta sabihin mo lang. Aayusin ko at babaguhin ko'ng sarili ko.
Talaga, babe?
Sobrang saya ko.
Salamat.
Ano 'yon?
-Ang mga bulaklak. -Babe, may problema?
Mesa.
Naku, mukhang natiklo ako.
Babe, makinig ka.
Magpapaliwanag ako.
Ngayong nandito na tayong lahat,
wala ka bang ipagtatapat sa kanya, babe?
-Mesa— -Tama ka.
Kasalanan mo nga 'to.
Wala akong kasalanan.
Ang totoo niyan, matagal ko nang pinag-iisipan 'to, Mesa.
Kargo mo na 'yan.
Mesa.
Nakalusot ang crispy liempo.
Tara, tingnan mo.
Sa wakas.
-Nakalusot ang crispy liempo. -Nakalusot ang crispy liempo.
Nakalusot…
Uy, Mesa, teka. Teka.
Awat na.
Gaano katagal ko pang
pagdadaanan ang trahedyang 'to?
Ganito, Mesa.
Di ba sabi mo, dinaanan natin ito nang ilang beses na?
Na lagi mo 'kong kasa-kasama.
Sa susunod na 8.8,
subukan natin ulit.
Okay?
Tama na.
Ikaw kasi 'yong nagpapakomplikado, eh.
Ako?
Oo kaya.
Magulo na nga 'yong buhay ko, di ba?
Wag ka nang tumulong.
Mula ngayon, ako na'ng mag-aayos sa sarili kong problema.
-Diyosa! -Uy.
'Lika nga rito!
Ngayon tayo magtutuos!
Sorry po, diyosa.
Tara na! 'Lika rito!
Punyeta!
Diyosa,
'yoko nang magbait-baitan.
Ilang araw ko siyang sinuyo para makipagbalikan.
Ang dami kong naisip na plano.
Para saan?
Talaga ba?
Siya ang pinili mo para sa 'kin?
Ayoko na nito.
Punyetang singsing.
Teka, Mesa.
Hoy.
Ayan.
Kahit mabiyak ang Sirisila Stone o magkaroon ng awayang politikal,
wala na 'kong paki.
Mesa, baba ka na.
Heh!
Ayoko na ng pangalawang pagkakataon.
Ayoko nang ayusin ang bagay-bagay.
Anuman ang mangyayari, mangyari na!
Ilabas mo lang ako sa bangungot na araw na 'to.
Walang sagot?
Wala pa ring sagot? Wala, ha?
-Eto'ng sa 'yo. Walang sagot? -Uy, Mesa.
-Sorry po. -Walang sagot?
-Tama na. -Wala pa ring sagot?
Mesa, wag. Teka. Kalma lang.
Banal na rebulto 'to.
Eh ano naman?
Uy.
Ben, lagi kitang kasamang pinagdaanan ang lahat.
Mula sa unang araw hanggang ngayon.
Baka di mo lang naaalala lahat.
Sa ilang pagkakataong 'yon,
baka ni hindi mo nga alam na nangyari 'yon.
Pero naaalala ko silang lahat.
Itatago ko sila sa alaala ko.
Sana magtagumpay ka sa lahat, Ben.
Mula ngayon, ako na'ng haharap sa mga problema ko.
Para sa 'yo.
Bye.
Makikipag-break si Tul ngayon, 'no?
Ben, ano'ng sinasabi mo?
Ikakasal na sila sa isang buwan.
Tanghali mabibiyak ang stone?
-Ben, ano ka ba? -Bawiin mo 'yon.
'Yang bibig mo, ha.
-'Katakot. -Tama.
Ba't ginusto mong makulong sa loop kasama ko?
May choice ba 'ko?
Malapit na 'kong maloka.
Nasangkot ka lang naman dito dahil sa 'kin, eh.
Ayos!
Mahaharap ko na'ng mga nakabinbin kong babasahing libro.
Iwi-withdraw ko lahat ng pera ko sa bangko,
pambili ng blind box para makuha ko ang sikretong karakter.
Hihilata ako sa kama para manood ng maraming series!
Ang saya.
Mukhang masaya ka, ha.
Ha?
Di ba sabi mo,
ginawa ko pang mas komplikado
kaya ayaw mo na 'kong kasama.
Pakipaliwanag.
Kasi…
Ang ibig kong sabihin…
Ano…
Mas nakatatanda kang nirerespeto ko.
Para kang mentor ko.
Kaya di kita dapat…
bulabugin pa.
Mesa, pakikuwento nga 'yong naunang panahong magkasama tayo.
Ano'ng nangyari sa panahong di ko maalala?
Walang nangyari.
Gaya rin ng dati. 'Yong…
Tinulungan mo 'kong protektahan ang Sirisila Stone
habang pinoprotektahan ko ang relasyon ko.
Pero mula ngayon, wala nang gano'n.
Tapon na. Canceled. Suko na 'ko.
Ako dapat ang makipag-break kay Tul, hindi 'yong kabaligtaran.
Punyeta.
Mesa, kalma lang.
Ganito na lang.
Sa panahong ito naman,
gawin natin ang dati pa nating gustong gawin.
Isabuhay ang pangarap, di ba?
Ang bucket list.
Gawin natin ngayon.
BUCKET LIST
MAGBIYAHE ABROAD
Doon tayo sa mga bansang malapit lang puntahan.
Mga wala pang pitong oras na flight.
One, two, three.
Ayos. Hoy!
AUG 8
Tigpito tayo.
Ayos na 'yan. Tara.
Okay.
Matagal mo nang gustong gawin 'to?
-Salo! -Lapit dito.
Ay!
Ang galing.
-Enjoy. -Heto'ng order n'yo.
Konti lang ang pinapangarap ng mga babaeng Thai.
Gaya ng kumain nang di tumataba.
Aba, sali ako riyan.
Salamat.
Uy, sina Jomjom at Jimjoom.
Ang iyo?
Ganito sa kanya.
-Bilis na, Ben. Hindi. Bilis na. -Wag 'yan.
-Wag 'yan. Wag. -Dapat 'yan.
Masakit 'yan.
Uy, Mesa. Bilis!
-Yehey! -Yehey!
Mas okay 'to.
Oh.
Ganito pala ang pakiramdam ng simpleng kasayahan.
Sige na nga, simple.
Sunod na 'yong bucket list mo.
Ano'ng gusto mong gawin?
Nasa bucket list ko ang makasama ka.
Ano…
Nasa bucket list ko ang…
pagbisita sa gusto kong lugar na pang-camping.
Wow, ang ganda niyan.
Mesa, sorry na.
Mag-break na—
Ano ito, ha?
Babe.
Tinorotot mo 'ko?
Ipinagpalit mo 'ko sa nerd na 'to?
Sinaktan mo 'ko.
Hoy, hinahamon kita.
-Ako na'ng bahala. -Ma-muscle ako.
Mesa,
ba't mo nagawa 'to sa akin?
Marami tayong dapat pag-usapan.
Kaya iiklian ko na.
Ayos lang ako. Wala 'to.
'Yong palda…
Sigurado ka sa upo mong 'yan?
-Mahaba ang biyahe? -Oo.
Babagalan ko lang.
-Wow. -Wow.
Uy.
Pagkatapos nitong biyahe, ano'ng gusto mong isunod?
Ang naiisip ko…
Gusto kong bumalik sa museum.
Alam mo bang
may mga araw na pasikreto akong nag-oobserba kapag lunch na.
Tinitingnan ko pag binabasa nila ang mga sinulat ko,
inoobserbahan ang ekspresyon nila,
kung paano sila mag-usap.
Buo na ang araw ko pag nakikita ko 'yon.
Ngayon ko napapahalagahan
ang pagiging espesyal ng mga normal na araw na 'yon.
Kung makakabalik ako sa buhay na 'yon,
magiging masayang-masaya na 'ko.
Mesa, alam mo,
ang totoo kasi…
Ayoko talagang mag-aral sa abroad.
Ha?
Mag-aaral pa 'ko ng bagong wika at magsasanay sa pagkain at klima.
Di ako sanay sa gano'n, eh.
Di ko rin maiwasang mag-alala tungkol sa nanay at kapatid ko.
Pati kina Jomjom at Jimjoom?
Oo.
Ba't di mo tinanggihan ang offer?
Di ka naman yata pipilitin ni Papa.
'Yan din ang sabi ng iba sa 'kin.
Sabi nga nila, masyado akong malamya.
Mahalagang hakbang daw ang oportunidad na makapag-aral sa abroad.
Pero alam mo,
iba ang tingin ko.
Kuntento na kasi ako sa buhay ko.
Masaya akong nabubuhay sa ngayon.
Wala na 'kong kailangang baguhin pa.
Tatapatin kita, ha?
Ang sa akin lang,
masyado kang talentado para sa maliit kong museum.
Seryoso.
Mag-aaral lang sa abroad.
Sisiw lang 'yon para sa 'yo.
Lagi mo 'kong pinapaalis. Iniitsapuwera mo talaga 'ko.
Hindi naman.
Naaalala ko pa noong unang araw kong magtrabaho ro'n.
Kalahating araw kang nag-lecture sa 'kin.
Malinaw namang papalitan mo 'ko balang araw.
Kaya kailangan kitang turuan.
Takot na takot ako no'n.
Takot akong isipin mong nakuha ko ang trabaho ro'n
kasi anak ako ni Papa.
Kaya determinado akong magtrabaho nang husto at magsumikap
para makuha ang respeto mo.
Talaga?
Umabot ka sa gano'n?
Oo naman.
Kung tutuusin,
noong unang beses nangyari 'to,
ang nakadismaya sa 'kin nang husto…
ay hindi 'yong crispy liempo
o si Tul.
Ikaw talaga.
Ipapasa mo na 'yong trabaho mo sa 'kin
pero sa harap mo mismo, sinira ko 'yon.
Ano…
Alam mo bang naaalala ko rin
ang unang araw mo sa trabaho ro'n?
Pagpasok mo pa lang,
alam ko nang kakaiba ka.
Parang di ka maabot.
Di mapakali ang lahat ng staff sa museum
nang malamang may makakatrabaho silang Worathepanant.
Naaabot na ba 'ko ngayon?
Sa isang saglit, di maiwasang mapaisip ni Ben.
Kung di dahil sa araw na ito,
may araw kayang higit pa sa kaibigan ang magiging turing sa kanya ni Mesa?
Sumagi lang sa isip niya 'yon.
Dear diyosa,
naiintindihan ko na yata ang tunay mong intensiyon.
Dati ko na palang kaharap ang soulmate ko.
Salamat po, diyosa.
Gusto ko 'to.
Naku po!
Di ito palalampasin ng Chinlin.
Pakiramdam ko, naging makasarili ako.
Nandiyan pa rin ang problema
pero tinatakasan ko lang at hinahayaang magdusa ang iba.
Di tayo pwedeng magpatuloy nang ganito.
Dapat mag-move on na ang mundo.
Pero marami na tayong sinubukang paraan.
Anong kondisyon ba ang magpapalaya sa 'tin sa loop na 'to?
May di pa ba tayo nasubukan?
"May di pa ba tayo nasubukan?"
Basta lang nagsasalita si Ben
samantalang kung ano-ano na ang naiisip ni Mesa.
Teka nga.
May pinaplano ka ba? Mukhang may maitim kang balak.
Ben,
padalaw sa inyo para malaro ang alaga mo.
Ano'ng ibig sabihin?
Brownout ba?
Wow, may champagne.
Ano'ng okasyon?
Oh, heto.
Salamat.
Okay.
Toast.
'Yong mga pusa.
Lalaruin mo sila, di ba?
-Wag. -Jomjom…
Meow.
Teka, Mesa. Sandali lang.
Ano ba'ng naiisip mo, ha?
Di yata kita maarok.
Ipapaliwanag ko.
Noong una kasi, ang naisip ko,
baka gusto akong makapag-move on ng diyosa
para makilala ang tunay kong soulmate.
Pero kahit na-in love na tayo,
wala pa rin tayong takas sa araw na 'to.
-Okay. At? -Kaya ito na ang naisip ko.
Baka di natin gaanong mahal ang isa't isa.
Baka dapat mas maging mapusok pa tayo!
Sandali lang, Mesa.
-Ano kasi… -Ano?
Ano ba'ng pinapakain ng mayayaman sa mga anak nila?
Ba't kung ano-ano ang laman ng kukote mo?
Ben…
Talaga bang mayamang may pagka-weirdo lang ako sa 'yo?
Kita mo?
Tingnan mo'ng sarili mo.
Handa ka na ba talaga?
Tara, ihahatid na kitang pauwi.
Pero gusto kong gawin 'to.
Kasi mahal kita.
Pero… anuman ang maging desisyon mo,
payag na rin ako.
Sabi mo 'yan, ha.
Ben.
'Yan lang ang pwedeng sabihin ngayon, ha?
Di ka pa tulog?
Ayokong matulog.
Takot akong mawala ka na paggising ko
at mag-isa na lang ako sa kamang 'to.
Magkasama tayong gigising dito bukas nang umaga.
Ito na ang sandaling natiyak na ni Mesa
na di ito biyaya ng isang banal na nilalang.
Masama pala itong sumpa mula sa impiyerno.
Ba't ngingiti-ngiti ka riyan, ha?
Medyo nahihiya ka yata.
-Ayokong sabihin. -Konti lang.
Kuwentuhan mo kami anumang oras.
-Aba, bago 'yang porma ni Mesa ngayon. -Ayan na siya.
Mesa.
Bakit, Mama?
Ay, may problema ba? Parang di ka okay.
Mesa.
Sige na.
May aasikasuhin pa 'ko.
Teka, wag mo munang ibaba. Ano'ng problema, anak?
Makakatulong ka ba pag sinabi ko?
Uulit lang ang nakakapagod na loop
gaya ng pangungumusta mo araw-araw.
Naku, sweetheart…
Diyosa?
-Diyosang buwisit! -Diyos ko.
Ayaw mo ng kapayapaan? Eh di wag!
Ano ba 'yan?
Alis na tayo rito.
Mesa, ano 'yang ginawa mo?
Ben, may mali ba 'kong nagawa?
Ano'ng dapat gawin para takasan itong kabuwisitang paulit-ulit?
Nag-sex na nga tayo pero walang nangyari.
Ano ba'ng gusto mo sa 'kin, diyosa, ha?
Mesa,
kumalma ka.
Maiisip din natin kung paano ayusin 'to.
Balewala ito sa 'yo. Iba sa 'kin.
Pwede kang magsaya hangga't gusto mo.
Pero di ko na kaya ang ganitong buhay na walang kinabukasan.
Paano 'yong kagabi, Mesa?
Wala kang masasabi?
Ba't mo pa binanggit?
Wala namang kinahinatnan.
Para saan 'yon?
Para matakasan lang ang loop?
Kung 'yon lang pala ang naiisip mo, tapos na tayo rito.
Hoy.
Masisira 'yan.
Uy, Mesa.
-Pakibantayan ang anak n'yo. -Pagod siya.
-Mesa. -Paglaruin n'yo.
Sorry na.
Mag-break na tayo.
Hoy! Gustong-gusto mo 'yan, ha?
Wag, babe!
Ano'ng gagawin mo?
-Hoy! -Hoy!
Wag!
May emergency sa Chinlin Exhibit. Magpadala agad ng backup.
Alam mo ba'ng nagawa mo?
Anong paki ko?
Uulit din naman ang araw na 'to.
Walang makakaalala sa ginawa natin.
Di man maalala ng iba, maaalala mo naman.
Maaalala ko rin.
Wag mo nang dagdagan ang pagkadismaya ko sa 'yo.
Teka.
-Arestado na'ng nagkasala. -Mesa.
Ilalabas na namin siya.
Di ito palalampasin ng Chinlin.
SAN SAMPAN METROPOLITAN POLICE STATION
Patuloy ang paghahanap sa isang nawawalang tao
na pinaniniwalaang si Lalita Patnon.
Nag-aaway sila ng boyfriend niya sa tulay at nahulog siya.
Susunod ang pinakabagong update sa nasirang Sirisila Stone.
Salamat sa Diyos at sinagot mo rin ang tawag ko.
Pabalik na kami para makita ka, iha.
Pumalpak ako, Mama.
Nadamay ko pa kayong dalawa.
Araw-araw kitang tinatawagan
na pare-pareho lang ang tinatanong.
Pasensiya ka na, anak.
Gusto ko lang marinig ang boses mo araw-araw.
Gusto ko lang malaman kung maayos nang nakakain ang anak ko,
kung maayos ang tulog at masaya ang buhay.
Matanda ka na kasi. Naiinis ka na siguro, 'no?
Sorry na, Mama.
Dapat mas inayos ko ang trato ko sa 'yo.
Di ka dapat nalulungkot nang dahil lang sa 'kin.
Wala 'yon, anak.
Nasa Thailand na kami sa ilang oras. Magkikita na tayo.
Ano'ng gagawin ko, Mama?
May nawasak akong napakahalaga.
Anuman ang gawin ko, di ko ito maprotektahan.
Ang pinakamahalagang yamang dapat mong protektahan sa lahat
ay ang sarili mo, anak ko.
MGA INSTRUKSIYON SA PAGBUO ART DISPLAY CABINET
Fifteen, sixteen…
Pagdating lagi ng 8.8, ang dami mong delivery.
Kapit lang, Ning.
Agad kong ibabalik sa normal ang lahat.
Ano'ng problema?
-Wala. -Nasaktan ka?
Diyos ko.
Ning.
Hala, napaano ka?
Wala 'to. Nadapa ako at nahulog sa hagdan.
Binalikan mo 'yong lalaking 'yon, ano?
Mabait naman siya sa magagandang araw.
Siya lang kasi ang meron ako.
Kasalanan ko 'to ngayon. Ginalit ko siya kanina.
Kaninang umaga?
Umaga ito nangyari?
Oo, pero kasalanan ko.
Grabe.
Nakailang umaga nang ganyan?
Pasensiya na, Ning.
Magkaibigan tayong araw-araw nagkikita.
Dapat noon ko pa 'yan napansin.
Kaibigan ang turing mo sa 'kin?
Tinatanong pa ba 'yan?
Teka lang.
Naaalala mo noong nakatingin tayo habang binubuo nila ang cabinet?
Nilaktawan yata nila ito.
Ito pala 'yon.
Buti na lang at nakita natin 'to.
Kundi, malaking problema ang idudulot nito.
Ning.
Maraming salamat.
Sasabihan ko ang Chinlin para makahiling agad ng mag-aayos.
RECIPIENT (TO): LALITA PATNON
Ning, kaninong delivery ito?
Teka, sabi mo magkaibigan tayo, di ba?
Lalita Patnon ang buong pangalan ko.
Lalita Patnon.
Kumpirmado na ang identidad ng namatay.
Siya ay si Lalita Patnon.
Buong pangalan ko 'yan.
Sa sandaling 'yon, naisip na rin ni Mesa sa wakas
na pwedeng mas malala pa ang realidad kaysa sa imahinasyon.
Unti-unti nang lumilinaw sa kanyang
baka hindi talaga ito tungkol sa kanya
pero tungkol sa ibang tao.
Hindi pala siya ang pinakamalas na tao sa araw na ito.
Hindi rin pala siya ang pinakanararapat na magkaroon ng pangalawang pagkakataon.
May iba pa palang mga bagay na mas madaling masira
bukod sa mga bagay na antique.
Ilang beses na bang dumating at lumipas ang 8.8?
Hindi na mabilang ni Mesa.
Pero unang beses itong hindi siya sa sarili nakatuon kundi sa iba
at pinansin ang mga nasa paligid niya.
Sa pagkakataong ito, desidido siyang alamin ang tunay na nangyari kay Ning.
Tumigil ka na ngang baliw ka. Kaya ayoko na sa 'yo, eh.
Buwisit.
Hoy.
Pumunta ka na sa impiyerno!
Mesa.
Ben.
Pasaan ka?
Bitaw nga.
Hanggang kailan mo ba 'ko iiwasan?
Kailangan nating mag-usap.
Wag muna ngayon. Di gano'n kahalaga ang isyu natin.
SAN SAMPAN BRIDGE
Ning.
Ning, wag mong ituloy!
Ning.
Mesa?
Sorry.
Ning, labanan mo'ng problema mo.
Iwan mo na siya kung minamaltrato ka niya.
Ba't sarili mo'ng sasaktan mo?
Kita mo?
Kaya ang tingin sa 'yo, prinsesang walang muwang.
Akala mo, kasindali ng buhay mo ang buhay ng iba?
Alam mo ba'ng mga pinagdaanan ko?
Akala mo, ikaw lang ang nagdurusa?
Bumaba ka na nga.
Di ko na hahayaang magdusa ka ulit.
Ano ba'ng pinagsasasabi mo?
Wag kang lalapit. Kundi, tatalon ako.
Wag naman, Ning.
-Baba na, Ning. -Mesa.
-Wag mong gawin 'to. -Mesa.
Wag kang tumalon!
Wag mong ituloy!
-Sabi nang bitaw! -Wag.
Mesa!
Ben.
Mesa.
Sorry, ha.
Wala man lang akong nailigtas.
Sabi nino?
Di ko na nga mabilang kung ilang beses mo na 'kong naligtas.
Pero si Ning…
Wala siyang tagapagligtas.
Habang nagliliwaliw tayo…
Nag-iisa lang si Ning, gabi-gabing naghihingalo sa tubig.
Halika rito.
Ben.
Maliligtas kaya nating dalawa ang buhay niya?
Sa buong panahong ito, ni wala man lang tayong naayos.
Teka lang.
Noong isang araw,
nang naayos ni Ning ang cabinet,
andun lang buong araw 'yong stone?
Oo nga. Abala akong tutok sa nangyayari kay Ning.
Ibig kayang sabihin,
ang mga nangyayari sa araw na 'to
ay hindi pa nakatadhana?
Kuwento ito ng Chinlin.
Pinaliit na replica ito.
Uy oh, karne.
Sige lang kahit ano'ng gusto mong dinner.
Sorry, bawal hawakan.
Nakulong ang mundo sa loop na ito.
Kaya buhay pa rin si Ning ngayon.
Pero pagbalik na sa normal ng mundo,
wala na rito si Ning kinabukasan.
Ginalingan po namin.
-Ito po si Ning. -Ah.
Sa tingin ko,
gusto ng diyosang iligtas natin si Ning.
SAN SAMPAN BRIDGE
Ning.
Wag kang lalapit.
Kundi, tatalon ako.
Ramdam mo sigurong parang bangungot itong paulit-ulit mong dinaranas
na di mo matakasan, tama?
Hanggang sa puntong ito,
nakayanan mo namang dalhin.
Sa pagkakataong ito,
mas kakayanin mo na ito.
Bubuti rin naman lahat paglipas ng panahon.
Sa akin kasi, hindi bumubuti, eh.
Ano…
Magkasama kaya nating subukan?
Harapin natin kada araw lang.
Balang araw, pag binalikan na natin 'to,
maiisip nating suwerte tayo kasi di natin ito tinuloy.
Ning,
sa buong panahong ito,
kaibigan ang lagi kong turing sa 'yo.
Sorry, ha.
Naging masama akong kaibigan.
Basta hindi ka na mag-isang haharap sa problema.
Ako 'yong masamang kaibigan.
Alam mo bang inggit na inggit ako sa 'yo?
Sobrang gulo kasi ng buhay ko.
Kaya naisip kong tapusin na lang ang lahat.
Sagad na 'ko. Wala na 'kong paki.
Ni ayoko nang magkaroon ng kasunod na buhay.
Oh sige.
Tutok muna tayong maalpasan ang araw na 'to sa buhay na 'to
nang magkasama, ha?
Okay?
Mesa.
Mag-break na tayo.
Buwisit talaga 'yang timing mo!
Ano'ng ginagawa mo rito?
Delikado. Alalayan kitang bumaba.
-Wag. Wag nga. -Mesa.
Mesa.
Sorry na!
Mesa.
Mesa, dahan-dahan.
One, two, three.
Mesa.
Pahingi ng tela.
Paano si Ning?
-Ning! -Ning!
Ning!
Ning.
Kapit ka sa gilid.
Ning.
Ingat.
Ning.
-Ning. -Ning.
Ning.
Ning, umayos ka na, sige na.
-Ning. -Ning.
Ning.
Mesa.
Ning.
Ligtas ka na, Ning.
Paano niya nalaman agad?
Naunahan natin ang pagtalon nila?
Ligtas ka na, Ning.
Ben.
Aray.
Masakit?
Oo naman.
Ako rin.
Ibig sabihin, hindi tayo nananaginip.
Ben, 'yong phone ko. Phone ko.
Phone ko.
SAT, AUG 9
August 9.
August 9 na.
Ngayon na 'yong kinabukasan.
Normal na ulit ang lahat.
AUGUST 8
AUGUST 9
Wala na tayo sa loop.
Akin na 'yan.
Mesa,
pag nag-video call tayo, ipakita mo rin sina Jomjom at Jimjoom, ha.
Kung ayaw mong umalis, eh di wag.
Kakausapin ko si Papa.
Dalawang taon ka ring mawawala.
Ayos lang.
Napag-isipan ko na 'to.
Ayoko nang parelaks-relaks lang ang buhay.
Salamat sa 'yo, natauhan ako.
Naku, sorry.
Hindi ko intensiyong pagdudahan mo ang sarili mo.
Wag mo nang isipin 'yon.
Di naman ako gano'n.
Ang totoo,
gusto kong maging mas mabuting tao
para ma-deserve ko ang mabuting pagmamahal.
Uy, ano 'yang hawak mo?
Akala ko, di mo na itatanong.
Regalo ko 'to para sa 'yo.
Para maalala mong may naghihintay sa 'yo rito.
Para matutukan mo'ng pag-aaral mo at di ka madi-distract.
Paalala, ha?
Oo, 'no.
Bibisitahin kita sa isang buwan.
Ililipad ako ni Mr. Hong do'n.
Mesa, ang yaman mo lang, eh.
Grabeng yaman.
Nakipag-break na 'ko sa kanya.
Ewan lang kung matatagalan ko 'to.
Nagtataka ako noon kung paano natitiis ni Mama ang papa ko.
Magkakapareho lang pala kami ng kapalaran.
Tingin mo ba, weird ako?
Di ko maintindihan ang sarili ko.
Hindi, ha. Wag kang magduda sa sarili mo.
Saka wala akong karapatang manghusga.
Ayoko na nitong kamalasang paulit-ulit.
Buti naman.
Masaya akong
ganyan ka nang mag-isip.
Salamat, Mesa.
Salamat sa pagbantay at pagligtas sa 'kin.
May mapayapang pakiramdam na yumakap sa puso ni Mesa.
Sa wakas, nahanap na niya ang napakalaking kasiyahang ninanais niya.
Mesa, sorry na.
Alis muna 'ko.
Babe.
Oy, Tul.
Bagong araw na ngayon.
Babe, patawarin mo sana 'ko.
Noong nakalipad na 'ko ulit
at bumaybay sa pamilyar na langit,
saka ko lang naisip
ang tunay kong mahal.
Hindi mo 'ko mahal.
Pareho na kasi tayong hindi na in love.
Naiintindihan ko na.
Mesa.
Binabati kita.
Mag-isa mong napanindigan ang lahat-lahat.
Naiintindihan mo na ba ang intensiyon ko?
Nagkakilala na ba tayo?
Noong bata ka pa.
Salamat
at muli mong binuhay ang lugar na ito.
Hindi na tayo magkikitang muli
dahil lahat-lahat ng hiniling mo
at bawat kaligayahang hinanap-hanap mo
ay naipagkaloob na sa iyo.
MESA
Naiintindihan ko na.
Nagsalin ng Subtitle: Libay Linsangan Cantor